CELEX: E2015J0005
Language: hu
Date: 2015-12-16 00:00:00
Title: A Bíróság ítélete (2015. december 16.) az E-5/15. számú, Matja Kumba T M’bye és társai kontra Stiftelsen Fossumkollektivet ügyben (2003/88/EK irányelv – Munkaidő – A munkavállalók biztonság- és egészségvédelme – A munkaidő megszervezése – Pihenőidő – Maximális heti munkaidő – Eltérések a minimális pihenőidőtől – A munkavállalók hozzájárulása – Károsodás)

5.1.2017   
            
            
               HU
            
            
               Az Európai Unió Hivatalos Lapja
            
            
               C 2/3
            
         A BÍRÓSÁG ÍTÉLETE
   (2015. december 16.)
   az E-5/15. számú,
   Matja Kumba T M’bye és társai kontra Stiftelsen Fossumkollektivet ügyben
   (2003/88/EK irányelv – Munkaidő – A munkavállalók biztonság- és egészségvédelme – A munkaidő megszervezése – Pihenőidő – Maximális heti munkaidő – Eltérések a minimális pihenőidőtől – A munkavállalók hozzájárulása – Károsodás)
   (2017/C 2/03)
   Az E-5/15. sz., Matja Kumba T M’bye és társai kontra Stiftelsen Fossumkollektivet ügyben – a Bírósághoz az Eidsivatingi Fellebbviteli Bíróság (Eidsivating lagmannsrett) által benyújtott KÉRELEM az EFTA-államok közötti, Felügyeleti Hatóság és Bíróság létrehozásáról szóló megállapodás 34. cikke alapján a munkaidő-szervezés egyes szempontjairól szóló, 2003. november 4-i 2003/88/EK európai parlamenti és tanácsi irányelv 6. cikke, valamint 22. cikke (1) bekezdésének a) és b) pontja értelmezése iránt – a Carl Baudenbacher elnökből, Per Christiansen bíróból és Páll Hreinsson előadó bíróból álló Bíróság 2015. december 16-án ítéletet hozott, amelynek rendelkező része a következőképpen szól:
   
               1.
            
            
               Egy terápiás közösségben végzett átlagos heti 84 óra munkaidő összeegyeztethető a 2003/88/EK irányelv 6. cikkével a 22. cikk (1) bekezdésének a) pontja által meghatározott körülmények között, feltéve, hogy a munkavállaló kifejezetten, szabadon és egyénileg hozzájárult az ilyen munka elvégzéséhez, valamint a munkavállalók biztonság- és egészségvédelmének általános elveit betartják. Ez magában foglalja, hogy amennyiben az EGT-állam él az irányelv 22. cikkének (1) bekezdésében foglalt opcióval, a nemzeti jogalkotásnak megfelelően figyelembe kell vennie a munkavállalók testi és szellemi jólétét. Ugyanakkor az ilyen munkaidő-beosztás csak akkor összeegyeztethető az irányelv 3. és 5. cikkével, ha a 17. cikk (2) bekezdésében szereplő – és a 17. cikk (3) bekezdésének c) és i) pontjával együtt értelmezett – eltérés alkalmazásának feltételei fennállnak.
            
         
               2.
            
            
               A nemzeti jog olyan rendelkezése, amely szerint a munkavállalónak a terápiás közösségben végzett, heti 60 órát meghaladó munkához adott hozzájárulása nem visszavonható, összeegyeztethető az irányelv 6. és 22. cikkével, feltéve, hogy a munkavállalók biztonság- és egészségvédelmének általános elveit betartják.
            
         
               3.
            
            
               A munkavállaló hétnapos időszakban 48 órát meghaladó munkaidő-beosztáshoz való hozzájárulásának megtagadását követő felmondás és az új feltételek alapján történő ismételt alkalmazás nem minősül az irányelv 22. cikke (1) bekezdésének b) pontja szerinti hátrányos helyzetnek, amennyiben a munkajogviszony megszüntetése olyan okokon alapul, amelyek teljesen függetlenek a munkavállaló által az ilyen kiegészítő munka elvégzésnek megtagadásától.